Hof sê afsonderingsregulasies is 'ongeldig, ongrondwetlik' | Maroela Media
Risikovlak 3-regulasies bly dus steeds van krag. Die reëls oor die verkope van tabakprodukte word ook nog nie geraak deur die hofbevel nie, aangesien dit onderworpe is aan afsonderlike hofsake.
Regter Norman Davis het in sy uitspraak Nkosazana Dlamini-Zuma, die minister van samewerkende regering en tradisionele sake, opdrag gegee om, in samewerking met die betrokke ministers, die regulasies te hersien, te wysig en weer te publiseer, in ag genome die beperking wat elke regulasie het op die regte wat in die Handves van Menseregte vervat is.
Die saak is gebring deur Reyno Dawid de Beer en die Liberty Fighters Network. Dlamini-Zuma is opdrag gegee om die kostes van dié twee aansoekers te betaal.
Phumla Williams, woordvoerder van die kabinet, het Dinsdagaand gesê die regering neem kennis van die uitspraak dat die afsonderingsregulasies van risikovlak 3 en vlak 4 ongrondwetlik en ongeldig verklaar is. "Die kabinet sal 'n verklaring hieroor uitreik sodra die uitspraak volledig bestudeer is," het sy gesê.
Klik hier om die volledige hofuitspraak te lees.
Wit regter binnekort sy werk kwyt.
En die ANC is steeds in beheer?? Ek kan my renons in die spul skaars beteuel…
Nou ja toe, daar is dit nou so. Hierdie lockdown was net n politieke speelbal. Hulle wil mos n nuwe ekonomiese transformasie instel. Goed gespeel ANC , ten koste van julle eie mense om weereens net sekere kaders te bevoordeel. Malema het mos ook gese: laat die wit monopolie ekonomie val. N mens probeer positief bly maar elke dag verloor jy bietjie vir bietjie hoop.
nou wat gaan hulle nou doen – almal vergoed vir die geld wat hulle verloor het, almal wat nou werkloos is en al die besighede wat permanent moes toemaak omdat hulle nie sonder inkomste kon aangaan nie – ek hoop die hofsake teen die regering hou hulle vir die volgende 26 jaar besig sodat hulle nie enige tyd het om verder nonsies uit te dink nie.